CELEX: 22020D0803
Language: hu
Date: 2019-03-29 00:00:00
Title: Az EGT Vegyes Bizottság 49/2019 határozata (2019. március 29.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2020/803]

2.7.2020   
               
               
                  HU
               
               
                  Az Európai Unió Hivatalos Lapja
               
               
                  L 210/7
               
            
         AZ EGT VEGYES BIZOTTSÁG 49/2019 HATÁROZATA
         (2019. március 29.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2020/803]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Bacillus subtilis KCCM-10445 által termelt riboflavinnak (80 %) a „vitaminok, provitaminok és olyan kémiailag jól meghatározott anyagok, amelyeknek hasonló hatása van” funkcionális csoportba tartozó takarmány-adalékanyagként történő engedélyezésének megtagadásáról szóló, 2018. szeptember 19-i (EU) 2018/1254 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     A nátrium-alginát macskák, kutyák, egyéb nem élelmiszer-termelő állatok és halak takarmány-adalékanyagaként, valamint a kálium-alginát macskák és kutyák takarmány-adalékanyagaként történő engedélyezéséről szóló, 2018. október 12-i (EU) 2018/1533 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     A Pediococcus pentosaceus DSM 32291 készítmény valamennyi állatfaj takarmány-adalékanyagaként történő engedélyezéséről szóló, 2018. október 15-i (EU) 2018/1543 bizottsági végrehajtási rendeletet (3) bele kell foglalni az EGT-megállapodásba.
                  
               
                     (4)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete a 267. pont ((EU) 2018/1090 bizottsági végrehajtási rendelet) után a következő pontokkal egészül ki:
            
                        „268.
                     
                     
                        
                           32018 R 1254: a Bizottság (EU) 2018/1254 végrehajtási rendelete (2018. szeptember 19.) a Bacillus subtilis KCCM-10445 által termelt riboflavinnak (80 %) a „vitaminok, provitaminok és olyan kémiailag jól meghatározott anyagok, amelyeknek hasonló hatása van” funkcionális csoportba tartozó takarmány-adalékanyagként történő engedélyezésének megtagadásáról (HL L 237., 2018.9.20., 5. o.).
                     
                  
                        269.
                     
                     
                        
                           32018 R 1533: a Bizottság (EU) 2018/1533 végrehajtási rendelete (2018. október 12.) nátrium-alginát macskák, kutyák, egyéb nem élelmiszer-termelő állatok és halak takarmány-adalékanyagaként, valamint a kálium-alginát macskák és kutyák takarmány-adalékanyagaként történő engedélyezéséről (HL L 257., 2018.10.15., 13. o.).
                     
                  
                        270.
                     
                     
                        
                           32018 R 1543: a Bizottság (EU) 2018/1543 végrehajtási rendelete (2018. október 15.) Pediococcus pentosaceus DSM 32291 készítmény valamennyi állatfaj takarmány-adalékanyagaként történő engedélyezéséről (HL L 259., 2018.10.16., 22. o.)”.
                     
                  
         
            2. cikk
            Az (EU) 2018/1254, az (EU) 2018/1533 és az (EU) 2018/1543 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. március 30-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. március 29-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 237., 2018.9.20., 5. o.
         
         
            (2)  HL L 257., 2018.10.15., 13. o.
         
         
            (3)  HL L 259., 2018.10.16., 22. o.
         
         
            (*1)  Alkotmányos követelmények fennállását nem jelezték.